ศูนย์ป้องกันและลดอุบัติเหตุปีใหม่ 2563 เน้นคุมเข้มห้ามเมาแล้วขับ เพื่อลดอุบัติเหตุ
ศูนย์ป้องกันและลดอุบัติเหตุปีใหม่ 2563 เน้นคุมเข้มห้ามเมาแล้วขับ เพื่อลดอุบัติเหตุนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานแถลงข่าวสรุปผลการดำเนินงานป้องกันและลดอุบัติเหตุทางถนนช่วงเทศกาลปีใหม่ 2563 ซึ่งเป็นวันแรกของการรณรงค์ "ขับรถมีน้ำใจ รักษาวินัยจราจร" โดยพบว่าสาเหตุที่ทำให้เกิดอุบัติเหตุสูงสุดคือ เมาแล้วขับ ดังนั้นขอให้ผู้ขับขี่มีจิตสำนึกดื่มต้องไม่ขับและเคารพกฏจราจร รวมถึงรับผิดชอบผู้ใช้รถใช้ถนน เพื่อป้องกันการสูญเสียทั้งชีวิตและพิการ ดังนั้นจึงขอให้คนใกล้ชิดช่วยกันตักเตือน โดยเฉพาะเยาวชนที่อายุต่ำกว่า 20 ปี ซึ่งปีนี้จะเน้นบังคับใช้กฎหมายอย่างรุนแรง พร้อมจับกุมดำเนินคดีผู้ที่ขายและให้เครื่องดื่มแอลกอฮอล์ให้แก่เยาวชน ขณะเดียวกันให้ทุกหน่วยงานเฝ้าระวังจุดเสี่ยงอุบัติเหตุ เพิ่มความถี่ในการเรียกตรวจความพร้อมผู้ขับขี่ยานพาหนะทุกประเภท และด้านสาธารณสุข ต้องเตรียมความพร้อมบุคลากรทางการแพทย์ ให้สามารถรับบริการได้ทันทีหากเกิดอุบัติเหตุสำหรับจังหวัดที่เกิดอุบัติเหตุสูงสุด ได้แก่ สุราษฎร์ธานี 20 ครั้ง จังหวัดที่มีผู้เสียชีวิตสูงสุด ได้แก่ เชียงราย ประจวบคีรีขันธ์ จังหวัดละ 4 ราย จังหวัดที่มีผู้บาดเจ็บสูงสุด ได้แก่ สุราษฎร์ธานี 22 คน